આ સાથે ફરી એક વાર ભારત સરકાર અને ગૂગલ, ફેસબુક, ટિવટર જેવી કંપનીઓ વચ્ચે તણાવ સર્જાઈ ગયો. સરકારે અગાઉ કંપનીઓના સોશિયલ મીડિયા નેટવર્ક્સ પર અંકુશો લાવવાના પ્રયાસો કર્યું હોવાથી આ વખતે તેમની પાસે ધાર્યું કરાવવામાં ભારત સરકારને તકલીફ થઈ. ભારત સરકાર થોડા વિલંબ પછી ૨૪૫ જેટલી સાઇટ્સ કે બ્લોગ્સ અને ૮૦થી વધુ ઇન્ટરનેટ પેજીસ અને ફેસબુક એકાઉન્ટ્સને બ્લોક કરી શકી. ફેસબુકે સ્થિતિની ગંભીરતા સમજીને ભારત સરકારને સમયસર સહયોગ આપ્યો, પણ ટ્વીટર તરફથી મદદ માટે એવી ખાસ ઉતાવળ બતાવવામાં આવી નહીં. ઇન્ટરનેટ પર ઠલવાયેલા હેટ ટેરરનાં મૂળ પાકિસ્તાનમાં હોવાનો ઘટસ્ફોટ થયો અને રાબેતા મુજબ ભારત સરકારે પાકિસ્તાન સામે ‘ઉગ્ર વિરોધ’ નોંધાવીને ‘પુરાવાઓ રજુ કરવાની તૈયારી’ બતાવી. ફરી રાબેતા મુજબ, પાકિસ્તાને આ બધા આક્ષેપોને ફગાવી દીધા.